title: "Undine (Skep, 1931)"
text: "Di Undine es en d\u00fctsk Frachten-Gafelskuuner me en Rump fan Iirsen. J\u00fc wiar fan 2013 bit 2017 fuar di Sailskeepen-Reederii Koptain Hass e.K. fan Flensborig Sonwik \u00fcs Liinienskep twesken Hamborig en S\u00f6l' \u00f6nerwai.\nHoken dit bitaali k\u00fcr, di k\u00fcr uk en Trampfaart d\u00f6\u00f6r dit hiili Euroopa memaaki. \nDes heer h\u00f6m man ek luanet, dit Skep maast 2017 forkoopet uur. Di Haimathaawen fan di Undine wiar en es Hamborig.\n\nHistoorii \nDi Undine waar 1931 \u00f6n di ne\u0111erl\u00f6nsk Werev Gebr. Niestern & Co \u00f6n Delfzijl becht. Di jest Noom wiar \"Franziska\". Dit Skep wiar \u00f6n Weest- en Uastsee \u00fcs Frachtskep iinseet.\n\u00d6n di taust W\u0101relkrich faarti j\u00fc fuar di Krichsmariini. \n\n1948 waar dit Skep ombecht. Di Rump waar 5,75 Meetern leenger, en diarme k\u00fcr di \"Franziska\" 200 Tenen mefo, fuarof wiar dit 150 wesen.\nDit Takelwerk waar wechnomen, en dit Skep fing en Maskiin me 88 kW (122PS). Bit 1980 wiar dit Skep diarme nai bi di Weeterkanten \u00f6nerwai.\n\nTwesken 1980 en 1984 waar dit Skep restauriaret. Dit Takelwerk waar we\u0111er \u00f6nbecht, en di Rump waar we\u0111er \u00fcp dit ual Maat t\u00f6beekbecht.\n\nBit 2009 waar j\u00fc fuar di Aarber me jungi Liren iinseet. Di Fracht wiar da bluat en pedagoogisk Merel.\n\nFan 2013 bit 2017 wiar dit Skep \u00f6ner di Noom Undine \u00fcs Frachter fuar Bruarwening \u00f6nerwai. Fuar Jil waar uk bit t\u00f6 8 Pasajiiri menomen. Des jert da man ek t\u00f6 di Manskep fan't Skep, \u00fcs dit bi \u00fc\u0111er Skeepen h\u00f6len uur.\n\n2017 maast di Reeder Insolvens \u00f6nmel, en da waar dit Skep t\u00f6 di Stifting Hamburg Maritim forkoopet.\n\nTeenkstair\n\nSent di 5. Aprilmuun fan't Jaar 2018 staant di Undine \u00f6ner Sk\u00fc\u00fcl fuar Teenkstairen.\n\nDr. Christine Onnen fan dit Teenkstairenamt \u00f6n Hamborig skreev diart\u00f6:\n\u201e\u2026 Die Erhaltung des Schiffes liegt somit aus geschichtlichen, insb. schifffahrts-, wirtschafts- und sozialgeschichtlichen, Gr\u00fcnden sowie aufgrund seines Beitrages zum charakteristischen Bild der norddeutschen Fluss- und K\u00fcstenlandschaft im \u00f6ffentlichen Interesse. \u2026\u201c\n\nNoomen \n Franziska (1931\u20131952)\n Palmyra (1952\u20131958)\n Annelies (1958\u20131961)\n Gerd-Ute (1961\u20131966)\n Nordstrand 1 (1966\u20131980)\n Undine (Sent 1980)\n\nGalerii\n\nTechnik \nDi Sailen haa 420 m\u00b2, wan niin Winj es, da ken em en Maskiin \u00f6nsmit, diar 1937 bi di \"Deutsche Werke Kiel\" becht uuren es. Des Fjuurts\u00fclinder-fjuurtakt-Skepsdiesel heer 88 kW of 120 PS. \nDi Undine ken ombi 70 Tenen Wecht me langs fo.\n\nDi Undine es dit iinsigi Fracht-Siilskep iin \u00f6n dit Register fan di Germanischen Lloyd \u00f6ner d\u00fctsk Flagi.\n\nJir k\u00fcrst D\u00fc uk jens luki \n\n Ialer Sir aur dit Skep (Wayback-Machine)\n\nAarbers-Skeepen"